pythainlp/thai-financial-dataset huggingface dataset:
+-----------------------------------------------------------------------+
| การรับรองความถูกต้องของข้อมูล                                              |
+-----------------------------------------------------------------------+

ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้วและด้วยความระมัดระวังในฐานะกรรมการบริหารของบริษัทหรือผู้ดำรงตำแหน่งบริหารสูงสุดในสายงานบัญชี
ข้าพเจ้าขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ข้าพเจ้าขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
    ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
    และกระแสเงินสดของบริษัทแล้ว

(2) ข้าพเจ้าเป็นผู้รับผิดชอบต่อการจัดให้บริษัทมีระบบการเปิดเผยข้อมูลที่ดี
    เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทอย่างถูกต้องครบถ้วนแล้ว
    รวมทั้งควบคุมดูแลให้มีการปฏิบัติตามระบบดังกล่าว

(3) ข้าพเจ้าเป็นผู้รับผิดชอบต่อการจัดให้บริษัทมีระบบการควบคุมภายในที่ดี
    และควบคุมดูแลให้มีการปฏิบัติตามระบบดังกล่าว
    และข้าพเจ้าได้แจ้งข้อมูลการประเมินระบบการควบคุมภายในต่อผู้สอบบัญชีและกรรมการตรวจสอบของบริษัทแล้ว
    ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
    รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัท

  ในการนี้
  เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องเป็นชุดเดียวกัน
  ข้าพเจ้าได้มอบหมายให้นางสุขุมาล วีรวัฒน์ เป็นผู้ลงลายมือชื่อกำกับเอกสารนี้ไว้ทุกหน้าด้วย
  หากเอกสารใดไม่มีลายมือชื่อของ นางสุขุมาล วีรวัฒน์ กำกับไว้
  ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลแล้วดังกล่าวข้างต้น

ชื่อ ตำแหน่ง ลายมือชื่อ

1. นายกีรติ อัสสกุล กรรมการบริหาร …………………………

2. นางสุภาวัลย์ กันยาประสิทธิ์ กรรมการผู้จัดการ …………………………

3. นายสถาพร จิระศรีรังสรรค์ กรรมการและผู้จัดการโรงงาน …………………………

4. นายสุพจน์ ศรีอุดมพร กรรมการและผู้จัดการฝ่ายขายและการตลาด …………………………

5. นางจันตนา ศรีสมานไมตรี Comptroller …………………………

ประทับตราบริษัท

ชื่อ ตำแหน่ง ลายมือชื่อ

ผู้รับมอบอำนาจ นางสุขุมาล วีรวัฒน์ เลขานุการ …………………….……

“ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการบริษัท
ข้าพเจ้าไม่มีเหตุอันควรสงสัยว่าข้อมูลดังกล่าวไม่ถูกต้องครบถ้วน เป็นเท็จ
ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญ

ในการนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นางสุขุมาล วีรวัฒน์ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นางสุขุมาล วีรวัฒน์ กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้”

ชื่อ ตำแหน่ง ลายมือชื่อ

1. นายธัญญะ โภศินทร์วงศ์ ประธานกรรมการ …………………………

2. นายนิสสัย เวชชาชีวะ รองประธานกรรมการ (กรรมการอิสระ) …………………………

3. นายธัชพล โปษยานนท์ กรรมการอิสระ …………………………

5. นายประจักษ์ ทิพยุทธ์ กรรมการอิสระ …………………………

9. นายนภัสถ์ อัสสกุล กรรมการ …………………………

ประทับตราบริษัท

ชื่อ ตำแหน่ง ลายมือชื่อ

ผู้รับมอบอำนาจ นางสุขุมาล วีรวัฒน์ เลขานุการ …………………….……
เอกสารแนบ 2

+-----------------------------------------------------------------------+
| รายละเอียดเกี่ยวกับกรรมการของบริษัทย่อย                                      |
+-----------------------------------------------------------------------+

ไม่มี
+-----------------------------------------------------------------------+
| การวิจัยและพัฒนา                                                         |
+-----------------------------------------------------------------------+

จากการที่บริษัทมีนโยบายในการเป็นผู้นำในการผลิตเครื่องแก้วคุณภาพดีของโลก
โดยมุ่งเน้นการเสนอสินค้าที่ตรงกับความต้องการของลูกค้าและมีคุณภาพดีอย่างสม่ำเสมอ
บริษัทจึงต้องติดตามความเคลื่อนไหวแนวโน้มของตลาดเป็นประจำโดยการทำงานอย่างใกล้ชิดกับลูกค้าและคู่ค้าเพื่อให้ทราบความต้องการอย่างแท้จริงของตลาด

โดยในปีที่ผ่านมา บริษัทมีการวิจัยพัฒนาทางการตลาด
โดยการเข้าร่วมงานแสดงสินค้าทั้งภายในประเทศและต่างประเทศ เช่น งาน Bangkok
International Giftware Fair ,งาน Food Catering Asia, งาน Elle Décor,
งานบ้านและสวนที่จัดขึ้นในประเทศ รวมทั้งงานแสดงสินค้าที่ Frankfurt: Ambiente และ
Tendence
นอกจากนี้ยังได้มีการวิจัยด้านการตลาดอย่างสม่ำเสมอและได้ส่งพนักงานไปดูงานต่างประเทศอยู่เป็นประจำ

การวิจัยและพัฒนาทางด้านการผลิต บริษัทฯ มีโครงการดำเนินการอย่างต่อเนื่อง
ทั้งทางด้านคุณภาพประสิทธิภาพ ตลอดจนการอนุรักษ์พลังงาน
โดยการศึกษาหาแนวทางทั้งภายในประเทศและแหล่งข้อมูลจาก

ต่างประเทศ

ในช่วง 3 ปีผ่านมา บริษัทและบริษัทย่อยมีการลงทุนในการวิจัยและพัฒนา ดังนี้

(ล้านบาท)

  2545 2546 2547

การลงทุนเพื่อการวิจัยและพัฒนา 8.51 13.56 12.10
+-----------------------------------------------------------------------+
| ลักษณะการประกอบธุรกิจ                                                    |
+-----------------------------------------------------------------------+

บริษัท โอเชียนกลาส จำกัด (มหาชน) มีกลุ่มตระกูลอัสสกุลเป็นผู้ถือหุ้นรายใหญ่ ก่อตั้งขึ้นเมื่อ พ.ศ.
2522 ด้วยทุนจดทะเบียน 100,000,000 บาท ปัจจุบันมีทุนจดทะเบียน 500,000,000 บาท
เป็นทุนชำระแล้ว 213,307,150 บาท
การดำเนินงานของบริษัทได้รับการส่งเสริมการลงทุนจากคณะกรรมการส่งเสริมการลงทุน(BOI)
บริษัทได้จดทะเบียนเป็นบริษัทจดทะเบียนในตลาดหลักทรัพย์แห่งประเทศไทยในปี 2535
และในปีเดียวกันบริษัทย่อย, บริษัท โอเชียน ซาซากิกลาส จำกัด,
ได้ก่อตั้งขึ้นโดยการร่วมทุนของโอเชียนกลาสและบริษัท ซาซากิ กลาส จำกัด ของญี่ปุ่น
ซึ่งภายหลังได้เปลี่ยนชื่อเป็นบริษัท โตโย ซาซากิกลาส จำกัด

ในปี 2546 บริษัทได้พิจารณารับโอนกิจการทั้งหมดของบริษัทย่อย คือ บริษัท โอเชียน ซาซากิกลาส
จำกัด ทั้งนี้เพื่อเพิ่มประสิทธิภาพในการบริหารจัดการ
และเพื่อช่วยลดต้นทุนในการดำเนินงานโดยรวม อีกทั้ง
ทำให้ผู้ที่ต้องการใช้งบการเงินของบริษัทสามารถอ่านและใช้งบการเงินได้ง่ายขึ้น

และปี 2547 ที่ผ่านมาบริษัทได้ดำเนินการประชุมวิสามัญผู้ถือหุ้น 2 ครั้ง คือในเดือนมกราคม
และเดือน กุมภาพันธ์ 2547
และบริษัทได้รับมติจากที่ประชุมผู้ถือหุ้นให้ดำเนินการรับโอนกิจการทั้งหมดของบริษัท โอเชียน
ซาซากิกลาส จำกัดตามที่คณะกรรมการเสนอ ทั้งนี้บริษัทได้รับซื้อหุ้นของบริษัท โอเชียน ซาซากิกลาส
จำกัด จำนวน 2.50 ล้านหุ้น จาก บริษัท โตโยซาซากิกลาส จำกัด
และได้ออกหุ้นสามัญของบริษัทโอเชียนกลาส จำกัด (มหาชน) จำนวน 630,715 หุ้นเพื่อขายให้กับ
บริษัท โตโยซาซากิกลาส จำกัด

การผลิต

โรงงานมีกำลังการผลิตในระยะเริ่มเปิดดำเนินการประมาณ 33 ล้านชิ้นต่อปี และได้ขยาย

กำลังการผลิตตลอดมาเพื่อรองรับความต้องการของตลาดในประเทศและต่างประเทศ
ปัจจุบันบริษัทมีกำลังการผลิตประมาณ 120 ล้านชิ้นต่อปี

บริษัทมีนโยบายในการเป็นผู้ผลิตและจำหน่ายเครื่องแก้วคุณภาพดีทั้งในประเทศและต่างประเทศเป็นหลัก
โดยมีนโยบายการบริหารงานทุกด้านเป็นแบบ Single Unit กล่าวคือ
มีผู้บริหารและนโยบายการบริหารเป็นหนึ่งเดียวทุกด้าน ไม่ว่าจะเป็นการผลิต การจัดจำหน่าย
และการบริหารงานทั่วไป การบริหารงานจะคำนึงถึงประสิทธิภาพสูงสุดของการใช้ทรัพยากรที่มีอยู่
ซึงรวมถึงการใช้เครื่องจักรในการผลิต บุคลากร และทรัพย์สินต่างๆ

  ธุรกิจหลักของบริษัท คือ ผลิตและจำหน่ายเครื่องใช้บนโต๊ะอาหารภายใต้เครื่องหมาย

การค้า []
โดยมีนโยบายในการผลิตเครื่องแก้วคุณภาพดีด้วยเทคโนโลยีการผลิตและเครื่องจักรอันทันสมัยทั้งแก้วใสและแก้วพิมพ์ลาย
รวมทั้งการออกแบบตามความต้องการของลูกค้า บริษัท ฯ ได้รับการรับรองคุณภาพตามมาตรฐาน
ISO 9001:2000

ผลิตภัณฑ์ของบริษัท ฯ แบ่งเป็น 3 ประเภทตามกระบวนการผลิต คือ

1.  Blownware ได้แก่ แก้วน้ำ โถแก้วหรือภาชนะแก้วอื่น ๆ

2.  Pressware ได้แก่ จาน ชาม จานรองแก้ว ถ้วยแก้วมีหู เช่น แก้วเบียร์ ซึ่ง
    ผลิตภัณฑ์จะมีลักษณะค่อนข้างหนา

3.  Stemware ได้แก่ แก้วที่มีก้านเรียวสำหรับจับ เช่น แก้วไวน์ แก้วบรั่นดี แก้วแชมเปญ

ในปี 2547 มีสัดส่วนการจำหน่ายระหว่างตลาดภายในประเทศกับต่างประเทศ เท่ากับ 34% และ
66% ตามลำดับ จำแนกเป็นโครงสร้างรายได้ 3 ปีย้อนหลัง ดังนี้

  ล้านบาท

2545 2546 2547

ขายในประเทศ 419.5 470.1 447.5

ขายต่างประเทศ 804.9 853.0 887.4
+-----------------------------------------------------------------------+
| โครงสร้างเงินทุน                                                         |
+-----------------------------------------------------------------------+

1.  หลักทรัพย์ของบริษัท

    1.  ณ วันที่ 8 เมษายน 2547 (ปิดสมุดทะเบียนครั้งล่าสุด) บริษัทมีทุนจดทะเบียน 500
        ล้านบาท เรียกชำระแล้ว 207 ล้านบาท แบ่งเป็นหุ้นสามัญ จำนวน 20.7 ล้านหุ้น
        มูลค่าที่ตราไว้หุ้นละ 10.00 บาท

  ณ วันที่ 30 ธันวาคม 2547 บริษัทมีทุนจดทะเบียน 500 ล้านบาท เรียกชำระแล้ว
  213,307,150 บาท แบ่งเป็นหุ้นสามัญ จำนวน 21,330,715 หุ้น มูลค่าที่ตราไว้หุ้นละ 10.00
  บาท

2.  จำนวนหุ้นที่ออกเป็น NVDR ณ วันที่ 8 เมษายน 2547 คิดเป็นจำนวนหุ้นทั้งสิ้น 677,100 หุ้น
    หรือคิดเป็นร้อยละ 3.27 ของจำนวนหุ้นทั้งสิ้นที่ออกจำหน่ายและชำระค่าหุ้นเรียบร้อยแล้ว

2.  ผู้ถือหุ้น

2.1) รายละเอียดผู้ถือหุ้นรายใหญ่ 10 รายแรก ณ วันปิดสมุดทะเบียนผู้ถือหุ้น 8 เมษายน 2547
ดังนี้

1. ผู้ถือหุ้นรายใหญ่

รายงาน ณ วันปิดสมุดทะเบียนผู้ถือหุ้น 8 เมษายน 2547

ชื่อ จำนวนหุ้น %

1. บริษัท โอเชี่ยนโฮลดิ้ง จำกัด 7,000,000 33.82

2. นายกีรติ อัสสกุล และภรรยา 1,563,718 7.55

3. นางสุมาลี อัสสกุล 1,552,838 7.50

4. นายวีรวุฒิ อัสสกุล และภรรยา 1,552,838 7.50

5. นางนุสรา บัญญัติปิยพจน์ 1,551,838 7.50

6. บริษัท ไทยเอ็นวีดีอาร์ จำกัด 677,100 3.27

7. นายโชติ อัสสกุล และภรรยา 466,587 2.25

8. นายสุรพล อัสสกุล 412,704 1.99

9. นายนิติ โอสถานุเคราะห์ 346,800 1.68

10. HSBC (Singapore) Nominees Pte Ltd. 335,600 1.62

2.2) กลุ่มผู้ถือหุ้นรายใหญ่ : บริษัท โอเชี่ยนโฮลดิ้ง จำกัด ถือหุ้นของบริษัทจำนวน 7,000,000
หุ้น คิดเป็นร้อยละ 33.82 โดยที่บริษัท โอเชี่ยนโฮลดิ้ง จำกัด
มีกลุ่มตระกูลอัสสกุลเป็นผู้ถือหุ้นรายใหญ่ ซึ่งมีธุรกิจหลักในธุรกิจประกันชีวิตและพัฒนาอสังหาริมทรัพย์

3) นโยบายการจ่ายเงินปันผล

ในการพิจารณาจ่ายเงินปันผล
บริษัทจะคำนึงถึงผลประกอบการและผลตอบแทนของผู้ถือหุ้นในระยะยาวเป็นหลัก ทั้งนี้
การจ่ายเงินปันผลจะต้องเป็นไปตามข้อบังคับบริษัท ข้อ 45 ซึ่งกำหนดไว้โดยสรุปว่า
บริษัทจะจ่ายเงินปันผลก็ต่อเมื่อบริษัทมีกำไรเท่านั้น ในกรณีที่บริษัทยังมียอดขาดทุนสะสมอยู่
ห้ามมิให้แบ่งเงินปันผล และเงินปันผลให้แบ่งตามจำนวนหุ้น หุ้นละเท่า ๆ กัน
โดยการอนุมัติของที่ประชุมผู้ถือหุ้น

คณะกรรมการอาจจ่ายเงินปันผลระหว่างกาลให้แก่ผู้ถือหุ้นได้เป็นครั้งคราว
เมื่อเห็นว่าบริษัทมีผลกำไรสมควรพอที่จะทำเช่นนั้น และเมื่อได้จ่ายเงินปันผลแล้ว
ให้รายงานให้ที่ประชุมผู้ถือหุ้นทราบในการประชุมครั้งต่อไป
+-----------------------------------------------------------------------+
| รายการระหว่างกัน                                                        |
+-----------------------------------------------------------------------+

รายการระหว่างกันหมายถีงรายการที่บริษัทใหญ่หรือบริษัทย่อยได้เข้าทำรายการกับบริษัทที่มีผู้ถือหุ้นรายใหญ่ที่ถือครองหุ้นของบริษัทเกินกว่าร้อยละ
10 หรือกรรมการของบริษัทเป็นผู้ถือหุ้นของบริษัทนั้นเกินกว่าร้อยละ 5

ในปี 2547 บริษัทมีรายการระหว่างกันดังต่อไปนี้ :

(1) รายการตามรายละเอียดตามหมายเหตุประกอบงบการเงินข้อ 5
เรื่องรายการบัญชีกับบริษัทย่อยและบริษัทที่เกี่ยวข้องกัน

(2)บริษัทมีรายการระหว่างกันด้วยเงื่อนไขการค้าตามปกติกับบริษัทย่อย, บริษัทโอเชียนซาซากิกลาส
จำกัด ซึ่งบริษัทถือหุ้น 92.86% และเมื่อ 1 มิถุนายน 2547
บริษัทได้ทำสัญญารับโอนกิจการทั้งหมดของบริษัทย่อย ซึ่งรวมทั้งทรัพย์สินและหนี้สิน
ดังที่ได้รับมติจากการประชุมผู้ถือหุ้นวิสามัญทั้ง 2 ครั้งในปี 2547

กรรมการตรวจสอบมีความเห็นว่า รายการระหว่างกันดังกล่าวมีการอนุมัติถูกต้อง
มีการต่อรองเงื่อนไขและปฏิบัติตามแนวทางการค้าโดยทั่วไป เป็น Arm’s length Transaction
และไม่เป็นรายการที่เอาเปรียบผู้มีส่วนได้เสียอื่นๆของบริษัท
+-----------------------------------------------------------------------+
| การควบคุมภายใน                                                         |
+-----------------------------------------------------------------------+

 

คณะกรรมการบริษัท โอเชียนกลาส จำกัด (มหาชน)
ได้แต่งตั้งคณะกรรมการตรวจสอบซึ่งประกอบด้วยกรรมการอิสระจำนวน 3 ท่าน
เพื่อช่วยงานของคณะกรรมการในการปฏิบัติหน้าที่รับผิดชอบในการตรวจตราและกำกับดูแลการดำเนินงานของบริษัทให้มีการกำกับดูแลที่ดี
(Good Governance) ตามแนวทางของตลาดหลักทรัพย์แห่งประเทศไทย
ซึ่งรวมถึงการสอบทานงบการเงินของบริษัทให้มีความโปร่งใส เชื่อถือได้และถูกต้อง
ตลอดจนกำกับดูแลบริษัทให้ระบบการควบคุมภายในเหมาะสม
มีประสิทธิภาพและปฏิบัติถูกต้องตามกฎหมาย ระเบียบ ข้อบังคับที่เกี่ยวข้อง สอบทานงบประมาณ
แผนงานและประเมินผลของงานตรวจสอบภายในและการตรวจสอบบัญชีเพื่อเสนอแนะต่อคณะกรรมการบริษัทในการแต่งตั้งและกำหนดค่าตอบแทนของผู้ตรวจสอบบัญชีและผู้ตรวจสอบภายใน

ทั้งนี้ คณะกรรมการตรวจสอบได้เสนอแนะคณะกรรมการให้พิจารณาแต่งตั้ง บริษัท เคพีเอ็มจี ภูมิไชย
สอบบัญชี จำกัด เป็นผู้สอบบัญชีของบริษัท และบริษัท เคพีเอ็มจี ภูมิไชยที่ปรึกษาธุรกิจ จำกัด
เป็นผู้ตรวจสอบภายในอิสระ สำหรับปี 2548 ต่อเนื่องมาจากปี 2546 และ 2547

ในปี 2547 คณะกรรมการตรวจสอบได้จัดให้มีการประชุมรวมทั้งหมด 4 ครั้ง ในวันที่ 24
กุมภาพันธ์, 12 พฤษภาคม, 10 สิงหาคม และ 9 พฤศจิกายน 2547
การประชุมทุกครั้งกรรมการอิสระซึ่งเข้าร่วมประชุมอย่างน้อยเป็นจำนวน 2 ใน 3
ได้แสดงความคิดเห็นอย่างเพียงพอเกี่ยวกับระบบการควบคุมภายใน
การตรวจสอบภายในโดยวิธีประเมินความเสี่ยงได้ถูกรายงานต่อคณะกรรมการตรวจสอบเป็นประจำทุกไตรมาส
และคณะกรรมการตรวจสอบได้รายงานต่อที่ประชุมคณะกรรมการบริษัทเพื่อรับทราบรายงานผลการตรวจสอบภายในและประเมินการควบคุมภายในได้ชัดเจนและครบถ้วน
ทำให้คณะกรรมการบริษัทเห็นว่าระบบการควบคุมภายในของบริษัทเพียงพอและเหมาะสม
สามารถป้องกันทรัพย์สินของบริษัทจากการที่ผู้บริหารนำไปใช้ประโยชน์โดยมิชอบ ที่ผ่านมา
บริษัทพบว่าไม่มีข้อบกพร่องเกี่ยวกับระบบการควบคุมภายใน

ในเรื่องของรายงานการกำกับดูแลกิจการของคณะกรรมการตรวจสอบ
สามารถดูได้ในเอกสารแนบท้าย 3
+-----------------------------------------------------------------------+
| โครงการในอนาคต                                                        |
+-----------------------------------------------------------------------+

บริษัทฯ มีโครงการเพิ่มกำลังการผลิตอย่างต่อเนื่อง
เพื่อให้ทันกับความต้องการของตลาดและเพื่อรองรับการเจริญเติบโตทางด้านเศรษฐกิจในอนาคต
+-----------------------------------------------------------------------+
| บริษัทที่ออกหลักทรัพย์                                                       |
+-----------------------------------------------------------------------+

บริษัท โอเชียนกลาส จำกัด (มหาชน)
ประกอบธุรกิจหลักในการผลิตและจำหน่ายภาชนะเครื่องแก้วที่ใช้บนโต๊ะอาหาร
โดยมีการจำหน่ายทั้งในและต่างประเทศ

เลขทะเบียนบริษัท บมจ. 89

Home Page www.oceanglass.com

ติดต่อ : contact@oceanglass.com

ที่ตั้งสำนักงานใหญ่ 75/88-91 อาคารโอเชี่ยนทาวเวอร์ 2 ชั้น 34 สุขุมวิท 19 (ซอยวัฒนา)

  แขวงคลองเตยเหนือ เขตวัฒนา กรุงเทพมหานคร 10110

  โทรศัพท์ (66-2) 661 6556

  โทรสาร (66-2) 661 6550

ที่อยู่โรงงาน 365 -365/1 หมู่ 4 นิคมอุตสาหกรรมบางปู ซอย 8 ต.แพรกษา

อ. เมืองสมุทรปราการ จ. สมุทรปราการ 10280

โทรศัพท์ (66-2) 324 0422-4, 324 0191-2

โทรสาร (66-2) 324 0420

ที่อยู่โชว์รูม Showroom อโศก

  175 อาคารไทยสมุทร สุขุมวิท 21 แขวงคลองเตยเหนือ

เขตวัฒนา กรุงเทพมหานคร 10110

โทรศัพท์ (66-2) 661 6556 ต่อ 371, 449

โทรสาร (66-2) 258 0484

  Showroom ภูเก็ต

100/516 ม. 5 ถนนเฉลิมพระเกียรติ ร.9

ต.รัษฎา อ.เมืองภูเก็ต จ.ภูเก็ต 83000

โทรศัพท์ (66-0)76-261-008

โทรสาร (66-0)76-261-009
สารบัญ

หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 5

1. ปัจจัยความเสี่ยง 6

2. ลักษณะการประกอบธุรกิจ 8

3. การประกอบธุรกิจของแต่ละผลิตภัณฑ์ 10

4. การวิจัยและพัฒนา 13

5. ทรัพย์สินที่ใช้ในการประกอบธุรกิจ 14

6. โครงการในอนาคต 25

7. ข้อพิพาททางกฎหมาย 26

8. โครงสร้างเงินทุน 27

9. การจัดการ 28

10. การควบคุมภายใน 39

11. รายการระหว่างกัน 40

12. ฐานะการเงินและผลการดำเนินงาน 41

13. ข้อมูลอื่นที่เกี่ยวข้อง 52

ส่วนที่ 3 การรับรองความถูกต้องของข้อมูล 53

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท 56

เอกสารแนบ 2 รายละเอียดเกี่ยวกับกรรมการของบริษัทย่อย 61

เอกสารแนบ 3 รายงานการกำกับดูแลกิจการของคณะกรรมการตรวจสอบ 62
+-----------------------------------------------------------------------+
| เอกสารแนบ 3 รายงานการกำกับดูแลกิจการของคณะกรรมการตรวจสอบ                 |
+-----------------------------------------------------------------------+

คณะกรรมการตรวจสอบของบริษัท โอเชียนกลาส จำกัด (มหาชน)
ประกอบด้วยกรรมการอิสระซึ่งไม่ได้เป็นเจ้าหน้าที่บริหารหรือผู้มีส่วนได้ส่วนเสียกับบริษัท จำนวน 3
ท่าน ได้แก่ นายประจักษ์ ทิพยุทธ์ ดร.ชัชวิน เจริญรัชต์ภาคย์ และดร.ธัชพล โปษยานนท์

คณะกรรมการตรวจสอบซึ่งจัดตั้งขึ้นตามมติของคณะกรรมการบริษัท
ได้ปฏิบัติงานตามหน้าที่ที่คณะกรรมการอิสระได้รับมอบหมายไว้ โดยมุ่งเน้นเรื่องการควบคุมภายใน
การกำกับดูแลกิจการที่ดี การบริหารความเสี่ยงและความโปร่งใสในการบริหารของฝ่ายจัดการ
รวมทั้งการปกป้องผลประโยชน์ของผู้มีส่วนได้ส่วนเสียทุกฝ่าย

ในปี 2548 คณะกรรมการตรวจสอบได้มีการจัดประชุมรวมทั้งสิ้น 4 ครั้ง
เพื่อพิจารณาสอบทานงบการเงินประจำไตรมาส 1, 2 , 3 และงบการเงินสำหรับปีสิ้นสุดวันที่ 31
ธันวาคม 2548 ก่อนที่จะเสนอต่อที่ประชุมคณะกรรมการบริษัทเพื่อพิจารณาอนุมัติ
โดยคณะกรรมการตรวจสอบพบว่างบการเงินที่ได้จัดทำขึ้นเป็นไปตามหลักการบัญชีที่รับรองทั่วไปและมีการเปิดเผยข้อมูลอย่างเพียงพอ

นอกจากนี้
คณะกรรมการตรวจสอบยังทำหน้าที่รับทราบและสอบทานรายงานของผู้ตรวจสอบภายในซึ่งปฏิบัติงานโดย
บริษัท เคพีเอ็มจี แอดไวเซอรี่ จำกัด ทั้งนี้ได้มีการตรวจสอบภายในรายไตรมาส ในปี 2548
รายละเอียดดังนี้

  ไตรมาสที่ 1 สอบทานการควบคุมภายในด้านกระบวนการบริหารทรัพยากรบุคคล

  ประชุมเมื่อวันที่ 10 พฤษภาคม 2548

  ไตรมาสที่ 2 สอบทานการควบคุมภายในด้านกระบวนการบริการหลังการขาย

  ประชุมเมื่อวันที่ 9 สิงหาคม 2548

  ไตรมาสที่ 3 สอบทานกระบวนการ การปฏิบัติตามกฎระเบียบ ความปลอดภัยและสิ่งแวดล้อม

  ประชุมเมื่อวันที่ 8 พฤศจิกายน 2548

  ไตรมาสที่ 4 สอบทานกระบวนการบริหารจัดการโรงงาน

  ประชุมเมื่อวันที่ 22 กุมภาพันธ์ 2549

คณะกรรมการตรวจสอบพบว่าบริษัทฯ
มีระบบการควบคุมภายในที่มีประสิทธิภาพและการตรวจสอบภายในไม่พบข้อบกพร่องของการดำเนินงานที่เป็นสาระสำคัญ

ทั้งนี้ คณะกรรมการตรวจสอบได้มีการประชุมร่วมกับผู้บริหาร ผู้สอบบัญชีภายนอกและผู้สอบบัญชีภายใน
และได้ให้ข้อเสนอแนะที่มีประโยชน์ต่อการบริหารงานของฝ่ายจัดการ และพบว่าบริษัทฯ
มีการกำกับดูแลกิจการที่ดีและโปร่งใส

ในปี 2548
คณะกรรมการตรวจสอบได้เสนอแนะคณะกรรมการบริษัทให้เสนอชื่อผู้ตรวจสอบบัญชีของบริษัทต่อผู้ถือหุ้นให้แต่งตั้ง
บริษัท เคพีเอ็มจี ภูมิไชย สอบบัญชี จำกัด เป็นผู้สอบบัญชีของบริษัทต่อเนื่องจากปีที่ผ่านมา

คณะกรรมการบริษัทเห็นว่าคณะกรรมการตรวจสอบได้มีการหารือและแลกเปลี่ยนข้อคิดเห็นกับผู้สอบบัญชีและผู้ตรวจสอบภายในถึงขอบเขตความรับผิดชอบของการตรวจสอบและแผนการตรวจสอบที่เฉพาะเจาะจงของแต่ละช่วงและผลสรุปการตรวจสอบแต่ละครั้งอย่างละเอียด
และนำมารายงานต่อคณะกรรมการบริษัททราบทุกด้านเพื่อทราบสภาวะการดำเนินงานอย่างชัดเจน
ซึ่งคณะกรรมการเชื่อว่าระบบการควบคุมภายในมีความเหมาะสมและมีประสิทธิภาพ
การปฏิบัติงานสอดคล้องกับระเบียบและกฎหมายที่เกี่ยวข้อง การดำเนินงานโปร่งใส
และภาพรวมของรายงานการเงินถูกต้องตรงต่อความจริงและเพียงพอ
+-----------------------------------------------------------------------+
| การวิจัยและพัฒนา                                                         |
+-----------------------------------------------------------------------+

จากการที่บริษัทมีนโยบายในการเป็นผู้นำในการผลิตเครื่องแก้วคุณภาพดีของโลก
โดยมุ่งเน้นการเสนอสินค้าที่ตรงกับความต้องการของลูกค้าและมีคุณภาพดีอย่างสม่ำเสมอ
บริษัทจึงต้องติดตามความเคลื่อนไหวแนวโน้มของตลาดเป็นประจำโดยการทำงานอย่างใกล้ชิดกับลูกค้าและคู่ค้าเพื่อให้ทราบความต้องการอย่างแท้จริงของตลาด

ในปีที่ผ่านมา บริษัทมีการวิจัยพัฒนาทางการตลาด
โดยการเข้าร่วมงานแสดงสินค้าทั้งภายในประเทศและต่างประเทศ เช่น งาน Bangkok
International Giftware Fair งาน Food Catering Asia งาน Elle Décor
งานบ้านและสวน ที่จัดขึ้นในประเทศ รวมทั้งงานแสดงสินค้า Ambiente ที่เมืองแฟรงเฟริต
ประเทศเยอรมันนี
นอกจากนี้ยังได้มีการวิจัยด้านการตลาดอย่างสม่ำเสมอและได้ส่งพนักงานไปดูงานในต่างประเทศอยู่เป็นประจำ

การวิจัยและพัฒนาทางด้านการผลิต บริษัท มีโครงการดำเนินการอย่างต่อเนื่อง
ทั้งทางด้านคุณภาพประสิทธิภาพ ตลอดจนการอนุรักษ์พลังงาน
โดยการศึกษาหาแนวทางทั้งภายในประเทศและแหล่งข้อมูลจาก

ต่างประเทศ

ในช่วง 3 ปีผ่านมา บริษัทและบริษัทย่อยมีการลงทุนในการวิจัยและพัฒนา ดังนี้

(ล้านบาท)

  2548 2547 2546

การลงทุนเพื่อการวิจัยและพัฒนา 8.69 12.10 13.56
+-----------------------------------------------------------------------+
| ลักษณะการประกอบธุรกิจ                                                    |
+-----------------------------------------------------------------------+

บริษัท โอเชียนกลาส จำกัด (มหาชน) ก่อตั้งขึ้นเมื่อ พ.ศ. 2522 ด้วยทุนจดทะเบียน
100,000,000 บาท ปัจจุบันมีทุนจดทะเบียน 500,000,000 บาท เป็นทุนชำระแล้ว
213,307,150 บาท
การดำเนินงานของบริษัทได้รับการส่งเสริมการลงทุนจากคณะกรรมการส่งเสริมการลงทุน(BOI)
บริษัทได้จดทะเบียนเป็นบริษัทจดทะเบียนในตลาดหลักทรัพย์แห่งประเทศไทยในปี 2535
และในปีเดียวกันบริษัทย่อย บริษัท โอเชียน ซาซากิกลาส จำกัด
ได้ก่อตั้งขึ้นโดยการร่วมทุนของโอเชียนกลาสและบริษัท ซาซากิ กลาส จำกัด ของญี่ปุ่น
ซึ่งภายหลังได้เปลี่ยนชื่อเป็นบริษัท โตโย ซาซากิกลาส จำกัด

ในปี 2546 บริษัทได้พิจารณารับโอนกิจการทั้งหมดของบริษัทย่อย คือ บริษัท โอเชียน ซาซากิกลาส
จำกัด ทั้งนี้เพื่อเพิ่มประสิทธิภาพในการบริหารจัดการ
และเพื่อช่วยลดต้นทุนในการดำเนินงานโดยรวม

ในปี 2547 ที่บริษัทได้ดำเนินการประชุมวิสามัญผู้ถือหุ้น 2 ครั้ง คือในเดือนมกราคม และเดือน
กุมภาพันธ์ และบริษัทได้รับมติจากที่ประชุมผู้ถือหุ้นให้ดำเนินการรับโอนกิจการทั้งหมดของบริษัท
โอเชียน ซาซากิกลาส จำกัด ตามที่คณะกรรมการเสนอ ทั้งนี้บริษัทได้รับซื้อหุ้นของบริษัท โอเชียน
ซาซากิกลาส จำกัด จำนวน 2.50 ล้านหุ้น จาก บริษัท โตโย ซาซากิกลาส จำกัด
และได้ออกหุ้นสามัญของบริษัทโอเชียนกลาส จำกัด (มหาชน) จำนวน 630,715 หุ้นเพื่อขายให้กับ
บริษัท โตโย ซาซากิกลาส จำกัด

ในการประชุมวิสามัญผู้ถือหุ้นเมื่อวันที่ 20 เมษายน 2547 และวันที่ 12 พฤษภาคม 2547
ผู้ถือหุ้นของบริษัทย่อย มีมติพิเศษอนุมัติให้หยุดการดำเนินธุรกิจของบริษัทย่อยตั้งแต่วันที่ 31 พฤษภาคม
2547 บริษัทย่อย ได้จดทะเบียนเลิกกิจการกับกรมพัฒนาธุรกิจการค้าแล้ว เมื่อวันที่ 31 พฤษภาคม
2547 ในขณะนี้ บริษัทย่อยอยู่ในระหว่างการดำเนินการเพื่อชำระบัญชีบริษัท

การผลิต

โรงงานมีกำลังการผลิตในระยะเริ่มเปิดดำเนินการประมาณ 33 ล้านชิ้นต่อปี
และได้ขยายกำลังการผลิตตลอดมาเพื่อรองรับความต้องการของตลาดในประเทศและต่างประเทศ
ปัจจุบันบริษัทมีกำลังการผลิตประมาณ 150 ล้านชิ้นต่อปี

บริษัทมีนโยบายในการเป็นผู้ผลิตและจำหน่ายเครื่องแก้วคุณภาพดีทั้งในประเทศและต่างประเทศเป็นหลัก
โดยมีนโยบายการบริหารงานทุกด้าน ไม่ว่าจะเป็นการผลิต การจัดจำหน่าย
และการบริหารงานทั่วไป ด้วยการคำนึงถึงประสิทธิภาพสูงสุดของการใช้ทรัพยากรที่มีอยู่
ซึ่งรวมถึงการใช้เครื่องจักรในการผลิต บุคลากร และทรัพย์สินต่างๆ

ธุรกิจหลักของบริษัท คือ
ผลิตและจำหน่ายภาชนะเครื่องแก้วที่ใช้บนโต๊ะอาหารภายใต้เครื่องหมายการค้า []
โดยมีนโยบายในการผลิตเครื่องแก้วคุณภาพดีด้วยเทคโนโลยีการผลิตและเครื่องจักรอันทันสมัยทั้งแก้วใสและแก้วพิมพ์ลาย
รวมทั้งการออกแบบตามความต้องการของลูกค้า บริษัท ฯ ได้รับการรับรองคุณภาพตามมาตรฐาน
ISO 9001:2000

ผลิตภัณฑ์ของบริษัท แบ่งเป็น 3 ประเภทตามกระบวนการผลิต คือ

1.  Blownware ได้แก่ แก้วน้ำ โถแก้วหรือภาชนะแก้วอื่น ๆ

2.  Pressware ได้แก่ จาน ชาม จานรองแก้ว ถ้วยแก้วมีหู เช่น แก้วเบียร์ ซึ่ง
    ผลิตภัณฑ์จะมีลักษณะค่อนข้างหนา

3.  Stemware ได้แก่ แก้วที่มีก้านเรียวสำหรับจับ เช่น แก้วไวน์ แก้วบรั่นดี แก้วแชมเปญ

ในปี 2548 มีสัดส่วนการจำหน่ายระหว่างตลาดภายในประเทศและต่างประเทศ เท่ากับร้อยละ 32
และ 68 ตามลำดับ บริษัทมีโครงสร้างรายได้ 3 ปีย้อนหลัง ดังนี้

  ล้านบาท

2548 2547 2546

ขายในประเทศ 466 448 470

ขายต่างประเทศ 922 887 853